ເກີດການປະທະກັນບັ້ນໃໝ່ ທີ່ນະຄອນຫຼວງດາກາ ປະເທດເຊເນກາລ (ເບິ່ງວີດີໂອ)
ທັງ​ສະຫະລັດ​ແລະ​ຝຣັ່ງ ​ໄດ້​ສະ​ແດງ​ຄວາມ​ເປັນ​ຫ່ວງ ກ່ຽວກັບການ​ຕັດສິນ​ໃຈ​ ຈະລົງ​ສະໝັກເລືອກຕັ້ງ​ອີກ ຂອງທ່ານ Wade ທີ່​ມີ​ອາຍຸ 85 ປີນັ້ນ.
ພວກຕໍາຫຼວດເຊເນກາລ ປະທະກັບພວກນັກຮຽນທີ່ແກວ່ງກ້ອນຫິນ ຢູ່ທີ່ນະຄອນຫຼວງ ດາກາ ເມື່ອວັນພຸດວານນີ້ ລຸນຫຼັງຈາກການເສຍຊີວິດຂອງນັກຮຽນຄົນນຶ່ງ ໃນລະຫວ່າງ ການກໍ່ຈະລາຈົນມື້ນຶ່ງກ່ອນໜ້ານີ້ ຕໍາຫຼວດໄດ້ຍິງລະເບີດນໍ້າຕາເພື່ອຂັບໄລ່ກຸ່ມນັກຮຽນທີ່ປະທ້ວງຢູ່ໄກ້ມະຫາ ວິທະຍາໄລ ດາກາ ສະພາບການໄດ້ກັບຄືນສູ່ຄວາມສະຫງົບແລ້ວ ແຕ່ນະ ຄອນຫຼວງດາກາຍັງຕຶງ ຄຽດໃນຕອນແລງຂອງວັນພຸດວານນີ້ ຄວາມບໍ່ສະຫງົບໄດ້ລຸກລາມໄປທົ່ວປະເທດເມື່ອວັນສຸກຜ່ານມາ ຫຼັງຈາກການຕັດສິນຂອງ ສານອະນຸຍາດໃຫ້ປະທານາທິບໍດີ Abdoulaye Wade ສະໝັກເລືອກຕັ້ງປະທານາທິບໍດີ ສະໄໝທີ່ສາມໄດ້ ຕາມລັດຖະທໍາມະ ນູນແລ້ວ ແມ່ນກໍານົດໃຫ້ປະທານາທິບໍດີຢູ່ໃນຕໍາ ແໜ່ງໄດ້ສອງສະໄໝເທົ່ານັ້ນ ແຕ່ທ່ານ Wade ໂຕ້ແຍ້ງວ່າ ກໍານົດສອງສະໄໝນັ້ນບໍ່ສາ ມາດນຳໃຊ້ ກັບທ່ານໄດ້ ເນຶ່ອງຈາກວ່າມັນມີຜົນບັງຄັບໃຊ້ ຫຼັງຈາກທ່ານໄດ້ຖືກເລືອກເຂົ້າ ຮັບຕຳແໜ່ງເທື່ອທໍາອິດ ໃນປີ 2000 ທັງສະຫະລັດແລະຝຣັ່ງ ໄດ້ສະແດງຄວາມເປັນຫ່ວງຫຼາຍກ່ຽວກັບການຕັດສິນໃຈຂອງທ່ານ Wade ທີ່ມີອາຍຸ 85 ປີນັ້ນ ຈະລົງສະໝັກອີກ ໃນລະຫວ່າງການໃຫ້ສໍາພາດຕໍ່ວີໂອເອ ພະແນກພາສາຝຣັ່ງ ເມື່ອວັນພຸດ ວານນີ້ ທ່ານ Bernard Valero ໂຄສົກກະຊວງຕ່າງປະເທດຂອງຝຣັ່ງ ກ່າວວ່າ ຂະນະນີ້ປະຊາຊົນເຊ ເນກາລ ກໍາລັງພາກັນຮຽກຮ້ອງໃຫ້ມີການ ປ່ຽນແປງຄົນລຸ້ນໃໝ່ ທ່ານ Madicke Niang ລັດຖະມົນຕີຕ່າງປະເທດເຊເນກາລ ກ່າວໂຕ້ ຕອບເວລາໃຫ້ສໍາ ພາດວີີໂອເອບັ້ນນຶ່ງວ່າ ປະເທດຂອງທ່ານບໍ່ຕ້ອງການ ຄໍາແນະນໍາຈາກຕ່າງປະເທດ ຂະບວນການເຄຶ່ອນໄຫວຝ່າຍຄ້ານກຸ່ມນຶ່ງ ຫລືທີ່ຮູ້ກັນວ່າ M23 ໄດ້ຮຽກ ຮ້ອງໃຫ້ມີການ ເດີນຂະບວນປະທ້ວງ ເພື່ອກົດດັນໃຫ້ທ່ານ Wade ຖອນຕົວ ຈາກການລົງສະໝັກເລືອກ ຕັ້ງ ໃນວັນທີ່ 26 ເດືອນກຸມພານີ້